हाल ही में शाहिद कपूर ने उसी हाउसिंग सोसायटी में एक फ़्लैट ख़रीदा है जहां विद्या बालन रहती हैं.(



सबसे बड़ा ख़ान मेरे साथ है: विद्या बालन)इस फ़्लैट की कीमत 32 करोड़ रुपए बताई जा रही है. फ़िलहाल इस फ़्लैट की मरम्मत चल रही है.विद्या ने 'कॉफ़ी विद करण' के पिछले संस्करण में शाहिद के बारे में पूछे गए सवालों के जवाब देने से मना कर किया था.इस साल जून में फ़िल्म अभिनेत्री कंगना रानाउत अपनी पढ़ाई पूरी करने न्यूयॉर्क जाने वाली हैं.कंगना ने न्यूयॉर्क के एक फ़िल्म स्कूल में स्क्रीनप्ले यानी पटकथा लेखन के कोर्स में दाखिला लिया हुआ है.(



जो कोई नहीं कर सकता, मैं कर सकती हूं: कंगना)कंगना कहती हैं, "फ़िल्म 'तनु वेड्स मनु' के सीक्वल से पहले मैं ये कोर्स ख़त्म करना चाहती हूं."कंगना का मानना है कि न्यूयॉर्क जैसे बड़े शहर में लोग बॉलीवुड सेलिब्रिटीज़ को नहीं जानते और वहां वो आम इंसान की तरह रह पाएंगी.डेविड धवन की फ़िल्म 'मैं तेरा हीरो' को समीक्षकों से तो ज़्यादा तारीफ़ नहीं मिली लेकिन दर्शकों को ये फ़िल्म भा रही है.फ़िल्म ने बॉक्स ऑफिस पर अच्छी कमाई कर फ़िल्म निर्माता एकता कपूर का दिल जीत लिया है.(



एकता को लेकर चल पड़े वरुण)अब ऐसी ख़बरें आ रहीं हैं कि एकता का प्रोडक्शन हाउस बालाजी टेलीफिल्म्स वरुण धवन के साथ तीन फिल्मों की डील साइन करना चाहता है.बॉलीवुड में अभी तक सिर्फ़ यशराज प्रोडक्शन ही अपने कलाकारों के साथ ऐसी डील साइन करता था पर अब लगता है कि एकता भी इस लीग में शामिल होना चाहती हैं.(बीबीसी हिंदी के 



एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)